Sammenstøt mellom bybane og taxi

Drosjesjåfør sendt til legevakt for sjekk.

Publisert Publisert 28. november 2015

SAMMENSTØT: En bybanevogn og en drosje hadde et sammenstøt ved Bergen Storsenter lørdag kveld. Foto: HANNE LOUISE ÅKERNES

Denne artikkelen er over fire år gammel

Det skriver hordalandspolitiet på Twitter. Hendelsen ble meldt klokken 19.45 lørdag kveld.

— Drosjesjåføren gjennomgår en helsesjekk på stedet. Det er ikke meldt om alvorlig personskade, sier operasjonsleder i Hordaland politidistrikt, Bjarte Rebnord.

Rundt klokken 20.45 melder politiet på Twitter at drosjesjåføren er sendt til legevakt for sjekk.

Det er ikke meldt om personskade på noen av passasjerene i bybanevognen. Det er uklart hvorvidt det satt noen passasjerer i drosjen.

— Sammenstøtet skjedde i krysset utenfor Bergen Storsenter. Bybanen er kjørbar og er flyttet ut av veien, sier Rebnord.

Drosjen må hentes med bergingsbil. Bybanens beredskapsvakt er på vei til stedet for å sjekke den aktuelle vognen før den kan kjøre videre.

Trafikken skal flyte greit i området rundt klokken 20.15.

Politiets innsatsleder Ole Bjørn Sveen forteller at bybanevognen har kommet fra hendelsen med skrammer i karosseriet. BTs reporter på stedet sier det ser ut til at drosjen har fått materielle skader.

— Her er det mest sannsynlig snakk om en drosje som har kjørt på rødt lys, sier Sveen til BT.

Bybanepassasjerene har forlatt vognen og gått til bybanestoppet på Nygård, der banen skal gå som normalt.

SATT PÅ BYBANEN: John Wrygglesworth sier de som satt på Bybanen kjente sammenstøtet med drosjen. Foto: HANNE LOUISE ÅKERNES

John Wrygglesworth satt på Bybanen da den hadde sammenstøtet med drosjen, og sier passasjerene fikk seg en liten støkk.

— Jeg satt og snakket i telefonen da vi kom ut fra Bygarasjen. I krysset hørte jeg et dunk og alle i vognen kjente sammenstøtet. Men alle forholdt seg rolig og politiet kom raskt til stedet.

Publisert Publisert: 28. november 2015 20:01 Oppdatert: 28. november 2015 21:10